**Kone-Kajaani Oy Muistio**  4/20XX

Yrjö Jyrkkä 30.1.20XX

**Projektiryhmän kokous**

Aika Keskiviikko 30.1.20XX klo 14.00–16.00

Paikka Kokoustila, Keskuskatu 5

Läsnä Jutila Saku, pj.

Koivu Teemu

Nieminen Ari

Jyrkkä Yrjö, siht.

1 Projektin taloudellinen tilanne

Saku Jutila esitteli asennukseen käytettyjen työtuntien ja kustannusten ennusteet ja toteumat (liite). Konsultointiin varatut tunnit on alitettu mutta toisaalta kustannukset ovat olleet arvioitua suuremmat. Suurimmat riskit ovat ohjelmistohankinnoissa, rakennuskustannuksissa ja asennusvalvonnassa. Laitehankinnoissa sen sijaan budjetti alittunee.

2 Projektin edistyminen

Todettiin projektin edistyneen aikataulun mukaisesti. Sähkösuunnittelu aloitetaan kesäkuun alussa.

3 Asiakassuhteet

Asiakkaalta pyydetään palautetta maaliskuun alussa. Käytännön järjestelyistä sovitaan myöhemmin.

4 Palkkiot

Teemu Koivu panee kiertoon tulospalkkioehdotuksen hyväksyntää varten.

5 Seuraava kokoontuminen

30.3.20XX klo 9 kokoustilassa. Yrjö Jyrkkä varaa tilan.

Yrjö Jyrkkä

Yrjö Jyrkkä, sihteeri

Liite Työtuntien ja kustannusten ennusteet ja toteumat

Jakelu Jutila Saku

Koivu Teemu

Makunen Matti

Nieminen Ari